text: Vinduer blev blæst ud ved natlig brand i Fredericia
  01 november 2016 kl. 07.31
  En lejlighed på Frejasvej i Fredericia blev natten til tirsdag raseret ved en brand. Ruderne blev blæst ud af lejlighedens vinduer, da der opstod en røggas-eksplosion.
  Der blev slået alarm klokken  01.08, hvor meldingen lød på en eksplosin i en lejlighed på Frejasvej i Fredericia.
  Da politiet og brandfolk nåede frem var lejligheden fyldt af røg.
  - Der var heldigvis ingen hjemme i lejligheden, men to andre beboere blev sendt til observation for røgforgiftning. Sandsynligvis var det en røggas-eksplosion, der blev udløst ved branden i lejligheden. det skal vore brandteknikere kikke på, siger vagtchef Svend Pedersen, Sydøstjyllands Politi, tirsdag morgen til TV SYD.
  